बसिश्वर सेन
बसिश्वर सेन, जिन्हें अक्सर बोसी सेन के उपनाम से जाना जाता था, एक प्रख्यात कृषि वैज्ञानिक थे, जिन्हें विशेषतः भारत में हरित क्रांति में अपने अग्रणी किरदार के लिए जाना जाता है, जिसने भारत के कृषि और खाद्यपूर्ती के मानचित्र को हमेशा के लिए बदल दिया, तथा भारत को खाद्यसम्पन्न एवं भीषण अकाल से सदा के लिए मुक्त कर दिया। वे अपने समकालीन, अनेक विख्यात लोगों के करीबी सहकार्यकर्ता थे। वे लंबे समय तक जगदीश चंद्र बोस के करीबी सहयोगी रहे, तथा स्वामी विवेकानंद और रामकृष्ण मिशन के बहुत बड़े अनुयायी भी थे। उन्होंने विवेकानंद प्रयोगशाला की स्थापना की थी, तथा कृषि उत्पादकता और संकर बीज विकसित करने के क्षेत्र में काम किया। उन्हें, कृषि और विज्ञान के क्षेत्र में अपने काम के लिए १९५७ में पद्म भूषण से सम्मानित किया गया था।